
- No, 3406/1935. 





PARTEA OFICIALĂ 
Îi e ei] 


+ Necrolog. 


Cu durere comunicăm Ven. Cler diecezan, că On. 
Alexandru Sima, paroh în Pericei, în ziua de 16 Sep- 
temuvrie crt. a repaosat în Domnul, în anul al 76-lea 
la vieţii şi al 48-lea al preoţiei sale. 

Pentru repaosul sufletului adormitului în Domnul 
Frate, preoții diecezani vor aduce la Altarul Domnului 
sufragiile pii obişnuite. 

Oradea, 18 Septemvrie 1935. 


No. 3403/1935. E 
Concurs la parohii. 


Pentru complenirea parohiilor devenite vacante: 
Cordău (protopopiatul Oradea), Periceiu (protopopiatul 
Şimleu), şi Salonta (protopopiatul Oradea) se publică 
concurs -ca termenul de 15-Octomyşie crt. 

Oradea, 17 Semtemvrie 1935, 


No. 3268/1935. di 
Ziua misionară. 


In întreaga Biserică catolică, în fiecare an, în 
Dumineca penultimă din luna Octomvrie, conform di- 
spozijiunilor luate de Preafericitul Părinte se serbează 
ziua misionară. In aceasta zi întreaga creştinătate 
catolică atât prin actele de pietate, rugăciuni, mărtu- 
risiri şi cuminecări, cât şi elemosinele date după pu- 
terile fiecăruia, contribuie la ajutoraera operei mari, pe 
care biserica catolică în virtutea încredințării primite 
dela dumnezeescul ei Intemeietor, o desvoltă pentru 
a-l face pe Christos cunoscut tuturor oamenilor, vestind 
Evanghelia la toate neamurile. 

In acest an ziua misionară şe va serba în 20 
Octomvrie crt. Apelul, pe care Preşedintele Operei 
Pontificale pentru răspândirea credinţei îl adresează 
tuturor credincioşilor, îl publicăm mai jos, invitând pe 
Veneraţii Fraţi Preoţi, ca în ziua de 13 Octomvrie 
să se anunțe, iar în ziua de 20 Octomvrie crt. să fie 
explicat în toate bisericile noastre, făcând tot atunci 
în biserică şi o colectă pentru sprijinirea misiunilor. 
Suma colectată până cel mult la 1 Noemvrie crt. se 
va trimite la adresa Oficiului administrativ. al fond. 
diec. cu indicarea: »colectă pentru misiuni<, 
şitul sf. Liturghii se vor face rugăciuni comune pen- 
truca Atotputernicul ' să-i intărească pe propagatorii 
credinfei lui Christos şi ostenelile lor să fie încoronate 
cu bogat seceriş pentru împărăţia lui Dumnezeu. 

Conform Decretului Sacrei Penitenţierii Aposto- 
lice, publicat în Acta Apostolicae Sedis din 14 Sep- 
temvrie 1934, toţi credincioşii, cari în ziua misionară 
se cuminecă şi se roagă pentru întoarcerea necre- 


La sfâr-. 


dincioşilor îşi câştigă indulginţe plenare, iară acei cari 
cu inimă înfrântă şi cu evlavie vor lua parte la vreuna 
din slujbele bisericeşti ce se vor oficia în aceea ziuă 
şi se vor ruga pentru întoarcerea necredincioşilor Vor 
dobândi indulgințe parţiale de şapte ani. 

Oradea, 12 Septemvrie 1935. 


No. 3516/1935. 


Comunicăm tuturor profesorilor de religiune dela 
şcolile secundare de pe teritorul Diecezei Noastre, că 
pentru anul şcolar 1935—1936 ca tranziţie dela şco- 
lile secundare cu VII clase la VIII clase, pentru stu- 
diul religiunii, la propunerea Comisiunei catehetice 
mitropolitane am stabilit următorul program : 

CI. |. Istoria biblică, Testamentul Vechiu: V. Cer: 
ghizan. 
îi fu Il. Istoria biblică, Testamentul Nou: Dr. A. 

ea 

CI. (Il. Catechismul: Dr. Nicolae Brâizzeu, - 

CI. IV. Noţiuni de liturgică şi istorie bis. : 
colae Brânzeu. 

CI. V. Dogmatică: Dr. Augustin Tătar, 

“CI, VI. Morala: Dr. Augustin Tătar. 

CI, VII. Istoria Bisericii: Dr. loan Georgescu. 

CI. VIli. Apologetica şi Istoria Bisericii: Dr. |. 
Georgescu. | 

Oradea, 26 Septemvrie 1935, 


No. 3380/1935. m 
Concurs la un post de preot militar. 


Spre orientare Ven. Cler diecezan comunicăm, că 
în Monitorul Oficial No. 191 din 22 August crt. Ono-.. 
ratul Minister al Apărării Naţionale publică concurs pen» 
tru ocuparea a 7 locuri confesori imilitari asimilați gradu- 
lui de căpitan intre cari unuleste pentru greco-catolici. 

Cererile se vor înainta Inspectoratului Clerului 
militar Alba-lulia cu cel puţin 10 zile înainte de ziua 
concursului şi insoțite de următoarele acte: 

a) Extrasul de naştere din care să se constate 
că nu este mai mare de 32 ani. 

b) Actul de studii din care să se constate că este 
licenţiat sau doctor în teologie. 

c) Certiiicatul eliberat de Chiriarhul respectiv :că 
are cel puţin 3 ani de păstorire şi o bună purtare. 

d) Avizul favorabil al Chiriarului respectiv, 

e) Delaraţia autentiiicată de Tribunal prin care can- 
didatul se obligă a servi 9 ani neîntrerupți în armată. 

f) Certificatul doveditor că este cetăţean român. 

Examenu: va consta din o probă scrisă şi una 
orală din: Istoria românilor, Geografia României, Is- 
toria literaturii române, Organizarea armatei şi Igienă, 

Oradea, 17 Septemvrie 1935. 


Dr, Ni | 

PARTEA NEOFICIALĂ 


APELUL E. S. MONS. SALOTTI 


peiitru ziua misionară din 26 Octomvrie 1935, 


Lumea- -şi urmează cursul în suişul şi coborişul său, 
în lupta pentru idealuri înalte, ca şi pentru îndestulirea 
poitelor cu plăceri brutale, în sforțările sale generoase, 
spre â rezolvi marile probleme ale vieții, ca şi în 
trezirea uricioaselor patimi, cari sunt în contrast cu 
însuşi rezolvirea aceloraşi probleme. Spiritualism şi ma- 
terialism, credinţă puternică într'un Dumnezeu, cau- 
zând nelinişti şi preocupaţiuni, cu privire la destinele 
omenirii. 

Ce e rezervat pentru ziua de mâine ? Vor învinge 
puterile spirituale ale dragostei, adevărului şi dreptăţii, 
sau poate acestea vor îi înăbuşite de. inpetuozitatea 
urei, de cursele greşelii şi violența celor fără de lege? 
Noi ca spirituali şi credincioşi, nutrim o . mare încre- 
dere în Providența, ce ştie construi deasupra coşcigu- 
rilor deschise de perfidia oamenilor o lume nouă, unde 
valorile spiritului se afirmă în chip minunat, îndreptând 
neamurile spre ţinta bunei stări morale şi sociale. Me- 
reu trebue să avem prezente în cugețul nostru cuvin- 
tele inspirate ale profetului David: »In mâinele tale, 
Doamne, e puterea şi virtutea; în mâinele tale e mă- 
rirea şi stăpânirea tuturor.« (Psalm, XXIX, 12). 

În timpul acesta turbulent Biserica Romei işi con- 
tinuă misiunea sa universală, îndreptându- şi grijile sale 
„mai cu seamă spre acele îndepărtate şi nesfârşite con- 


tinente, unde misionarii, predicând Evangelia Mântuirii, 


pregătesc, cu mari jertfe şi uneori cu sângele propriu, 
triumiul Mântuitorului, care e Calea, Adevărul şi Vieaţa 
tuturor neamurilor. Fiecare creştin e dator să ajute la 
aceasta operă de mânţuire şi spre acest scop se pre- 
zintă ca foarte potrivită »Ziua Misionară« din 20 Oc- 
tomvrie, în care rugăciunile şi ofrandele ce se vor face 
în lumea catolică, trebuie să fie cât mai intense, pentru 
a uşura cuceririle evangelice, pe cari soldaţii lui Chri- 
stos le fac în teritoriile îndepărtate, cu un curaj şi cu 
o statornicie vrednică de admiraţiunea tuturor. 


Această operă de mântuire 
o voiește Dumnezeu. 


EI este tatăl întregei omeniri. Fiecare membru al 
marei familii omeneşi îi aparţine fiind făcut după chipul 
şi asemănarea Lui. Lumina feţei Sale îl luminează pe 
fiecare om, îl ridică şi-l nobilitează. Unde numai se 
află o creatură raţională, acolo se află un suflet nemu- 
rifor, în care se reoglindeşte frumseţea şi înțelepciunea 
Creatorului. Nici o distincţie nu există intre oameni, 
fie ei cât de deosebiți după culoare, rasă, caracter, 
moravuri şi tradiţii. Egoismul celor violenți a putut 
ridica bâriere pentru a-i divide, a putut aduce legi 
în paguba celor umili, a putut inventa lanţuri pentru 
a-i finea robi, a putut creia prejudiţii prin care ei pot 
fi consideraţi ce, ființe inferioare şi incapabile de a pu- 
tea fi civilizaţi. Însă înaintea lui Dumnezeu aceşti umili, 
aceşti sclavi, aceşti dispreţuiji ajung cât pretenţioşii 
filozofi şi neumanii politiciani; ba încă se bucură de 
0 predilecțiune specială din partea lui Dumnezeu, care, 
în nemărginita sa paternitate, aruncă o privire mai 
plină , „de dragoste asupra acestor creaturi, părăsite şi 
îndepărtate de adevâr şi credinţă. 

Noi catolicii recunoaştem în aceste ființe pe îrații 


greşelile şi patimile omeneşti, a 


noştri cei mai iubiţi; şi de aceea, ca moştenitori ai 
adevărurilor vecinice şi părtaşi ai comorilor Răscum- 
părării, ce suntem, trebuie să venim în ajutorul milioa- 
nelor de îraţi. cari trăiesc încă în întunerecul eroarei 
şi a! viţiului, să-i punem în situația să cunoască 
adevărurile învăţate de Dumnezeescul Învățător şi să-i 
ajută să se ridice într'o atmosferă mai curată, care să 
le transfoarme moravurile şi să le împărtăşească vieaţa 
civilizată, pe care creştinismul a dat-o acelor naţiuni, 
ce acum au meritat harul să mărturisească şi să apere 
credința creştină. 


Aceiaş operă o voiește şi Biserica, 


Aceasta, întemeiată de Christos Dumnezeu pe pia- 
tra din capul unghiului, pe care timpul şi prigonirile 
nu au fost în stare să o clatine. primi o, poruncă du- 
mnezeească : de a răspândi pe pământ Impărâţia lui 
Dumnezeu, făcând cunoscută singuraticelor creaturi 
aceea bunăvestire evangelică, în care se află secretul 
mântuirii vecinice şi renaşterea morală şi civilizatoare 
a tuturor neamurilor. Biserica reprezentată de Capul său 
vizibil, care e Papa, păzitorul revelalţiunii şi invăţă- 
torul ce nu greşeşte şi nu se lasă dus în rătăcire de 
împlinit cu credință 
această. poruncă, trimițând dela Roma, în decursul ce- 
lor nousprezece veacuri, slugile sale, în toate colţurile 
lumii, pentru a semăna pretutindeni sămânța binelui, 
şi a împărtăşi minţilor acele adevăruri supreme, cari 
sunt baza adevăratului progres şi elementul indispen- 
sabil al civilizaţiunii. Dacă s'ar putea număra sufletele, 
ce, începând din timpurile apostolice, au tost mântuite, 
datorită zelului arzător al slujitorilor Catolicismului, 
s'ar obținea un impunător rezultat, ce ar constitui cel 
mai splendid triumf al Bisericii romane, 

Datoria evangelizării a devenit azi încă şi mai 
arzătoare. În timp ce numărul locuitorilor la multe na- 
țiuni civilizate scade în aşa măsură, că se prevede 
o decadență sigură, naţiunile îndepărtatelar continente 
se înmulțesc cu o fecunditate minunată, ce atrage lu: 
area aminte şi studiul acelora, cari se ocupă cu ma- 
rile probleme sociale. Această mulțime nouă ce vine 
în lume, ce religiune va profesa? Dacă nu se accen- 
tuează pretutindeni ritmul expansiunilor: noastre evan- 
gelice, acelea popoare ne vor scăpa din mână. Născuţi 
în superstiție şi în eroare, aleşuiți de sectele acato- 
lice, îmbolnăviţi într'o atmosferă de materialism, im- 
portat de anumiţi oameni, îmbibaţi de modernismul 
păgân, cu greu vor recunoaşte în crucea lui Christos 
ancora propriei lor mântuiri. Să ne aducem aminte, că 
religiunea cu toate că ocupă primul loc în lume, to- 
tuşi abia trece peste 18% în raport cu celelalte nu- 
meroase religiuni luate în asamblul lor total. Mai ră- 
mâne prin urmare de făcut un drum lung, mai cu 
seamă în continentul asiatic, unde atâtea puteri ome- 
neşti se ridică împotriva Bisericii, care singură, în acele 
locuri, susține luptele cele mai crâncene spre a câşti- 
ga la adevărul religios sufletele milioanelor de necre- 
dincioşi. I 
E necesar drept acea să ne unim puterile noastre :; 
cu celea ale Bisericii luptătoare, spre a îace să spo- .- 

rească numărul soldaţilor lui Christos în acele locuri 
şi a le câştiga mijloacele indispensabile unei ulterioare 
desvoltări a activităţii lor de cucerire. In timp ce Bi: 
serica luptă în franşeele cele mai expuse, pentru cuce- 
rirea sfântă, ar îi pentru noi un păcat de neiertat să 
rămânem pasivi şi indiferenți în faţa acelor lupte, în 
cari e angajat viitorul Catolicismului. 


O mai voieşie, sacrificiul neîntrerupt 
al misionarilor. 


Ce alta e în adevăr vieaţa misionarului, dacă nu 
un complex de sacrificii Şi eroism constant al carităţii ? 
O flacără de dragoste, îi încălzi tinereţa şi-l împinse 
departe de patrie, de care îl legau totuşi amintiri cu 
greu de uitat, cari îşi aveau centrul în focarul do- 
mestic, bogat şi el în afecţiuni curate, şi fermecat de 
o sfântă poezie. O flacără de dragoste îl susținea 
când corăbia peste nesfârşitele oceane sau trecea 
înalții şi stâncoşii munţi, înfruntând cu suflet senin 
dificultăţi de tot felul, în dorinţa de a trăi şi muri 
pentru un ideal. O flacără şi mai intensă alimentează 
entuziasmul său pe terenul de misiune, unde în o jerifă 
complectă se consacră cu totul binelui spiritual şi ma- 
terial al popoarelor indigene. 

in 'colibele sărăcăcioase, arse de soare şi expuse 
intemperiilor vremii, cari nu-l pot totuşi împiedeca 
să-şi desfăşoare, sfânta sa misiune, înaintea unui altar 
de totului simplu ; în şcoli. unde cu multă osteneală 
adună băeţii, în fiecare zi, timp de mai multe ore şi 
le face cunoscute, cu o răbdare eroică, primele noţiuni 
ale credinţei ; în orfelinate, unde îndeplineşte slujba de 
tată şi mamă faţă de acei copilaşi, cari poate n'au 
gustat niciodată bucuriile ce le trezeşte faţa tatălui şi 
desmierdările mamei în micuţii lor: în spitale, unde 
întăreşte pe cei bolnavi, făcând să se coboare în sufle- 
tele lor lumina nemuritoarelor nădejdi ; în ospicii şi le- 
prosarii, unde, în confact cu infecţiunea şi cu moartea, 
îndulceşte, cu surâsul dumnezeesc, durerea atâtor nefe- 
riciţi ; peste tot şi totdeauna, ziua şi noaptea, în sălbăti- 
ciile pădurilor, ca şi deasupra munţilor şi în largul 
mărilor misionarul se sacrifică prin opere alese de 
caritate, ignorate de lumea protană şi egoistă, care e 
dispusă mai, de grabă să sacrifice decât să se sacri- 
fice, şi care nu ştie preţui acel eroism, ce caracterizează 
viața misionarului catolic. Eroism cu atât mai subilm 
cu cât mai mult străluceşte în foame, mizeiri, boli, 
prigoniri, prinsori şi chinuri, ce adesea încoronează, cu 
o aureolă divină, ostenelele trimişilor lui Christos. 

Să lăsăm deci să vorbească, cât mai elocvent, 
spiritului nostru jertia acelor eroi şi să ne înduplecăm 
a-i ajuta în nenumăratele lor opere de caritate, cu cari 
câştigă sufletele atâtor necredincioşi, pătrunzindu-le şi 
îmbogăţindu-le cu darurile: lui Dumnezeu. 


-O cere încă și civilizaţiunea 


»Creştinismul, cu învăţătura şi legile sale, conţi- 
nute în codul neîntrecut al Evangeliei, a scos ome- 
nirea din barbarie, a curăţit-o de noroiul cu care era 
murdărită, şi însuflețindu-o de un spirit nou, ia zis: 
Sui pe căi de o nouă frumşeţe, înalță-te mai sus de- 
cât norii, şi acolo sus, unde străluceşte o lumină in- 


telectuală plină de dragoste, cântă imnul profetic al. 


cuceririlor tale, pe care generaţiile viitoare îmbătate 
de strălucirea civilizaţiei, îl vor repeta şi ele la rândul 
lor. In această operă de înălțare întreg meritul îl are 
Biserica, care a răspândit spiritul Creştinismului prin 
toate colţurile lumii, restaurând familiile, creând naţio- 

nalitățile şi exercitând asupra acestora cea mai largă 
înrâurire socială, Toate veacurile creştine au îost, mai 
mult sau mai puţin, străbătute şi reînoite de puterea 
cea mare a Bisericii. Nu există naţiune, care să nu 
îi ştiut şi scris cronicele luminoase ale culturii sale 
la umbra Basilicelor noastre. Inzădar veţi căuta un 
popor civilizat, care să se îi constituit în afară de 
inspiraţiunile creştine, În Răsărit, ca şi în Apus; în 
Europa ca şi în America, toate măririle şi gloriile pâ- 
țiunilor, mai răsărite, sunt legate de măririle şi glo- 
riile seculare ale Catolicismuluic,. 

Aceste cuvinte, pe cari le scrisesem nu de mult 
într'o carte a mea, reamintesc înaltele idealuri, pe cari 
misionarul catolic le urmăreşte, prin laudabilele-i osfe- 
neli, pe câmpurile luptelor evangelice. El având în 
persoana sa diferite slujbe, căci e preot şi totodață 
maestru, colonizator, organizator de trib, întemeietor 
de sate şi oraşe, apostol ce din fiecare sălbatic face 
un om, din fiecare om un creştin, din fiecare creştin 
un cetățean şi un instrument, ce ajută la ajungerea 
binelui colectivităţii, — e primul şi cel mai bun dintre 
civilizatori, care, ridică moravurile localnicilor, le fur- 
nizează noţiunile datoriilor şi drepturilor lor, aplanează 
certele şi neînțelegerile, îi aduce. la o convieţuire li- 
niştită şi onestă şi îi leagă cu acel pact de îrăţietate, 
care, sigilat la umbra Crucii, e temeiul adevăratului 
progres. Cu un cuvânt, Misionarul Catolic e adevărățul 
creator al civilizaţiunii. 

Acesta e acel titlu nobil de merite misionare, ce 
trebue să înduplece toate popoarele ca şă imbrăţişeze 
cu simpatiile lor pe aceşti pioneri ai noştri neoboşiţi, 
cari au tot dreptul să fie secondaţi într'o operă de ci- 
vilizaţiune atât de minunată. i 


Aceeaş operă o pretinde în sfârşit 
renumele vechilor naţiuni creştine. 


Istoria evangelizării popoarelor păgâne e în strâng 
legătură cu aceea a marilor națiuni creştine, cari, î 
periodele de înflorire, avură grijă de soartea acelor 
popoare: favorizând expediţiuni de misionari cari, în 
timpul ce le instruiau în ale credinţei şi le botezau î 
numele lui Christos, le ridicau la acel grad de cultuță 
şi civilizaţiune, ce le permise să aibă şi ele o istorie, 
în care să-şi poată înscrie strălucirile propriei măriri. 
Vechile naţiuni se întreceau într'o nobilă concurență, 
pentru ajutorareă civilizării neamurilor barbare şi săl- 
batice prin mijlocirea muncii şi jertiei misionarilor, 
cari îşi legau astfel propriul nume de acela al patriei 
mame, de renaşterea spirituală şi culturală a popoa- 
relor primitive, cărora le surâdea, în sfârşit, prin. în- 
văţătura Evangeliei, aurora timpurilor nouă, aducătoare 
de pace, bunăstare şi progres. 

Ei bine, să se renoiască acea veche concurenţă 
şi fiii naţiunilor creştine, inspirându-se din tradiţiile 
trecutului, să ajute în mod eficace misiunile, pentruca 
în acele locuri extinse unde n'a fost încă împlântafă 
Crucea Nazarineanului, sau îu numai în trecăt, misi» 
onarii catolici să-şi poată desfăşura însufleţita lor ac: 
țiune împărțind tezaurii credinţei şi binefacerilie civi- 
lizaţiunei. Meritele, ce şi le câștigară naţiunile adulte 
prin sprijinirea evangelizării lumii, să nu rămână o 
simplă fală istorică: ci să fie un puternic imbold spre 
a intensifica cooperarea la acel apostolat ce-l îndepli- 
nesc bravii soldaţi ai Bisericii cu o abnegaţiune vred- 
nică de admirat în vastele continente, încredinţațe 
muncii lor. 

La ajungerea acestui scop e îndreptată »Ziua Mi- 
sionară« din 20 Octomvrie, din acest an, pentru reu- 
şiia căreia e necesar, ca în fiecare națiune, oraş, sat 
şi parohie să fie mobilizate toate puterile, pentru ca 
în acea zi, toţi cei ce cred în Dumnezeu, să-şi îndrepte 
atenţiunea lar spre sfintele motive ale cauzei misionare 
şi să o promoveze mai ales cu rugăciuni ferbinţi şi 
cu generozitatea ofrandelor. De dimineaţă până în seara 
acelei memorabile zile, să se înalțe rugăciuni ferbinţi 
la Dumnezeu, pentru ca să mărească entusiasmul şi 
“energiile acelor predicatori ai Evangeliei, cari departe 
de patria lor nativă, muncesc şi se jertiesc pentru rea- 
lizarea marelui ideal al înfrăţirii omeneşti şi în acelaşi 
timp să fie generoşi în a da obolul indispensabil pentru 
menţinerea şi desvoltarea multiplelor opere misionare, 
fără de cari nu e posibilă cucerirea lumii păgâne. 

Acel îndoit dar — rugăciunea şi dania — va i 
chezăşie sigură pentru binevântările lui Dumnezeu, care 
cu mâna largă răsplăteşte pe toţi aceia, cari pun o 
petricică cât de mică pentru' construirea în suilete a 
împărăției adevărului. i 

Roma — Palatul de Propaganda Fide. 

Consiliul eparhial al Operei pontificale pentru propagarea credinţei. 


Pentru Dumineca Misionară. 


Dumineca penultimă din luna Octomvrie a fiecărui 
an este »Dumineca Misionară«, precum ultima este 
»Dumineca Împăratului Christos«. Aceasta, din porunca 
actualului Stânt Părinte, Papa Pius XI. Nici că se putea 
altiel. Inainte de a se înstăpâni împărăţia lui Dum- 
nezeu în suflete, ea trebue propovăduită, Crainicii cre- 
dinței trebue să vestească sosirea Stăpânului a toate. 
»Dumineca Misionară« trebue să precede praznicul îm- 
păratului Christos. 


Scurt istoric. Pentru a înțelege mai bine aceste 
şi alie măsuri ale Sfântului Părinte, să aruncăm o 
scurtă privire asupra desvoltării misiunilor, în timpul 
din urmă. In zilele papii Grigorie XVI (1831—46), se 
întâmplă renaşterea Misiunilor contimporane. Enciclo- 
pedismul ireligios,- desfiinţarea ordinului lesuiţilor, re- 
voluția îranceză, confiscarea averilor bisericeşti, răs- 
boăiele Napoleoniane şi alte împrejurări au pricinuit o 
stagnare'a lor la începutul veacului trecut. Fost con- 
ducător al Congregaţiei pentru Propaganda Credinței, 
Grigorie XVI se sili să îndrumeze spre misiuni vieaţa 
religioasă a ţărilor creştine. Ordinile calugăreşti, vechi 
şi noui, sunt chemate să dea misionari tot mai mulţi 
şi mai bine pregătiţi, iar creştinătatea e rugată să-i 
susțină. Acest mare papă a avut grijă să separe mi- 
siunile religioase de cele politice care le-ar îi putut 
compromite. 

Nemuritorul Papă Pius IX (1846—78) a urmărit 
cu atenţiune deosebită Misiunile. Prin enciclica »Eccle- 
siarum omnium sollicitudo«, el chiamă pe neuniţi la 
unire. Pentru a-şi dovedi și mai mult bunăvoința, el le 
trimite un. Visitator Apostolic. Pentru Armenii catolici, 
el creiază o ierarhie proprie. lar pentru noi, Românii 
Uniţi, provincia bisericească de Alba-lulia şi Făgăraş 
(1854). Tot Pius IX creiază (6. 1. 1862) la Congregația 


'de Propagandă, o administraţie deosebită »pentru tre- ! 


burile ritului oriental« (pro negotiis ritus orientalis). 
In acelaşi timp, Asumpţioniştii părintelui D'Alzon, fii 
sufleteşti ai S. Augustin, se dedică Misiunilor Orientale, 
devenind, în atâtea domenii, specialişti neîntrecuţi. Bine 
înțeles, atât Pius IĂ, cât şi urmaşii săi s'au ocupat de 
aproape atât cu Misiunile din răsărit, cât şi cu cele 
din alte părţi ale lumii. Dacă stăruim ceva mai mult 
asupra celor dinfâi, este fiindcă ele ne interesează 
mai mult. 


Papa Leon XIII (1878—1903) a fost mult preo- 
cupat de revenirea la unitatea creştină nu numai a 
protestanților, ci şi a răsăritenilor neuniţi. In acest scop, 
el a fondat la Roma colegii speciale. A invitat la re- 
unire pe patriarhii răsăriteni, prezidând el însuşi prin- 
cipalele şedinţe. La 30. 11. 1894, el promulgă celebra 
constituție apostolică »Orientalium dignitas Ecclesiarume, 
pentru menţinerea îrumoaselor şi venerabilelor rituri 
orientale. | 

Papa Pius X (1903-—14) continuă opera predece- 
sorilor săi. El ne-a. donat nouă, Românilor actuala bi- 
serică şi casă parohială din Roma. — Urmaşul său, 
Papa Benedict XV (1914—22) dă un nou impuls ace- 
stei mişcări. Prin motu-proprio din 1. 5. 1917 »Dei 
Providentia«, el separă Congregația Orientală de cea 
de Propaganda, reservându-şi sieşi prezidenţia, iar. unul 
dintre cardinali urmând să facă pe secretarul acestei 
congregaţii. Astfel Congregația Bisericii Răsăritene a 
devenit una din marile dicasterii romane. La 25. 10. 
1917, el fondează Institutul pontifical oriental, pentru 
apropierea culturală, morală şi religioasă a Orientului 
şi a Occidentului. 

Papa Pius XI dă acestui institut o desvoltare şi 
mai mare. In enciclica sa »Rerum orientalium< din 
1928, el stărueşte asupra nevoii de a se organiza cât 
mai bine toate serviciile acestui institut. In Noemvrie 
1930, prin munijicenţa unei doamne spaniole, el inau- 
gurează o'magnifică bibliotecă de specialitate. Comisia 
de studii »Pro Russia«, prezidată de Mar. d'Herbigny, 
e ataşată Congregaţiei orientale. Tot actualul papă a 
constituit o comisie, sub preşedinţia regretatului Cardi- 
nal Pietro Gasparri, pentru codificarea dreptului biseri- 
cesc oriental, după aceleaşi norme ca şi acela al Bi- 
sericii Latine. | 

Centralizarea operei misionare. Pentru a : 
putea conduce unitar şi cu mai mare avânt Misiunile, 
s'a simţit nevoia concentrării operelor misionare. Fran- 
cezii aveau două: una la Lyon, alta la Paris. Alte 
naţii, de asemenea. Această nevoie s'a ivit încă în zi- 
lele lui Benedict XV. Dar ea n'a fost deslegată decât 
de actualul papă Pius XI prin motu-proprio »Romano- 
rum Pontificum« (3. 5. 1922), arătând că la Roma 
trebue să se adune toate colectele, chiar cele mai 
mici, făcute la toate națiile şi de către toți îiii Biseri- 

cii, pentru scopul Misiunilor. Prin această centralizare, 
s'a împlinit dorinţa Paulinei Jaricot, fondatoarea operei 
de propagandă din Lyon, care doria ca ultimul cuvânt, 
chiar în chestii de pură administraţie bănească, să-l 
aibă totdeauna Papa. 

Roadele binecuvântate ale acestei centralizări n'au 
întârziat a se arăta. Dela 6 milioane îfranci-aur cât 
era iondul acestor Misiuni în 1922, ela crescut, în 
1929, la 17 milioane. Această centralizare nu împie- 
dică iniţiativele şi administraţiile cele mai fructuoase 
locale. In consiliile de administraţie sunt reprezentate 
toate naţiunile mari. Şi, fiindcă, între aceste naţiuni, 
cea mai nobilă şi .mai generoasă a fost Franţa, Sfân- 
tul Părinte n'a pregetat să-i facă elogiul public şi so- 
lemn, în faţa tuturor bisericilor (3. 5. 1922). 

Mijloacele de întreţinere a acestor Misiuni; 
Sfântul Scaun, altă dată, le primia din partea guver- 
nelor țărilor creştine. Fiindcă aceste . guverne, uneori, 
au încăput pe. mâinile francmasonilor şi ale necredin- 
cioşilor, alte ori pricinuesc fel de îel de gelozii şi di- 
ficultăţi politice, acum le cere deadrepiul, dela popo- 
rul credincios, prin mijlocirea ierarhiei bisericeşti. In 
acest scop, s'au constituit »Sfânta Copilăriec, »Opera 
sfântului apostol Petru« şi »Uniunea misionară a cle- 
rului<«, Îndeosebi, aceasta din urmă e chemată să în- 
drepteze toată atenţiunea clerului asupra Misiunilor. 
Ea nu are de scop numai să strângă fonduri pentru 
ele, ci să formeze spiritul misionar, adică să facă pe 
credincioşi să înțeleagă că Misiunile nu sunt ceva ac- 
cesoriu, ci fac parte integrantă din vieaţa creştină şi, 
prin urmare, foți credincioşii trebue să le susțină. Ele 
sunt prelungirea : :operei de: Răscumpărăre a Mântuito- 
rului,-deci un apostolaf 'sublimi, cea miai- mară bineta- 
cere ce se poate închipui pe pământ: mijlocirea însuşi 
darului dumnezeesc al credinţei şi al mântuirii. 

Actualul Papă Pius XI a ţinut să scoată Misiunile 
din vechiul lor empirism şi să le dea un caracter şti: 
ințific. In acest scop, a organizat Expoziţia de mi- 
siuni în 1925, Museul misionar etnologic din Lateran, 
de sub conducerea Păr. W. Schmid S. V.D. în 1927, 
institutul ştiinţific de misiuni în 1932 şi o mulţime de 
studii misiologice la număroase universităţi catolice 
(Louvain, Lille, Paris, Roma). 

Nu e mirare, deci, că Misiunile apar chiar mire- 
nilor ca »suprema nădejde a civilizaţiei« şi că Parra- 
Perez, reprezentantul Venezuelei, a putut declara în 
comisia a Vl-a a Societăţii Naţiunilor (10. 9. 1926), că 
»Misiunile au fost, în toate timpurile, mijlocul cel mai 
eficace de a scoate din barbarie pe băştinaşii unor 
anume ţinuturi şi de a-i încorpora, moral şi intelec- 
tual, în comunitatea umană«. 

Și pe noi Românii aceste Misiuni creştine ne-au 
scos din întunerecul barbariei la: lumina civilizaţiei. 
S. Nicetas din Remesiana şi tovarăşii lui de apostolie 
ne-au imprimat în sufletul nostru național un caracter 
creştin atât de puternic, încâtel n'a mai putut îi şters 
nici odată, cu toată urgia secolelor trecute. lar când 
seartea nemiloasă părea că a pus »ţeanchiu şi soroc 
de săvârşire« neamului nostru, tot aceste Misiuni vin 
şi ne salvează. Şcolile ridicate în umbra mănăstirii 
Sfintei Treimi dela Blaj, această mică Roma a naţiei 
noastre, au redeşteptat conştiinţa latinităţii şi a naţio- 
nalității noastre. Apostolii Blajului s'au răspândit nu 
numai în tot cuprinsul pământului românesc, ci ei au 
trecut departe, peste hotarele de acum, până în Ma- 
cedonia şi Istria, »Părea că geniul vechei Rome se 

scula din mormântul său secular spre a mai însuila 
odată coloniile lui Traian«, vorba lui C. Misail. 

Aceşti umili învăţăcei ai Blajului sunt părinţii su- 
îleteşti ai întregirii noastre naţionale de astăzi. 

Se cade, deci, să ajutăm şi noi la rândul nostru 
aceste Misiuni creştine ale maicei noastre comune, 
Roma eternă, ştiind că »cine dă lui îşi dă« şi »dar 
din dar se face roic, 

Aflându-ne acum în anotimpul de toamnă, când 
aproape toată recolta s'a strâns, cei ce nu pot da 
bani, e bine să facă daruri în natură, care uşor se 
pot vinde şi transforma în bani, acest mijloc de schimb 
atât de lesnicios. 

Banii singuri, însă, nu ajung. Trebue şi rugăciuni 
Zadarnic va trudi. brațul omului, dacă lipseşte binecu- 
vântarea Domnului. Totdeauna trebue să ne rugăm 
pentru înflorirea Misiunilor şi înălțarea Sfintei Biserici. 
In acest scop s'a înființat »Apostolatul Rugăciunii«. In 
Dumineca  Misionară să ne rugăm în chip cu totul 
deosebit. | 

Parohiile, care vor arăta mai multă înţelegere şi 


"tragere de inimă pentru Misiuni, vor îi pomenite cu 


numele în această revistă. 


Preşedinte : 
I. Georgescu Secretar : 
canonic. 1 Bal, 











ode E] E] 5-4 
„Politica religioasă 
: A__2 A - [] 
a României întregite“ 

Sub acest titlu, Biserica și Şcoala din Arad pu- 
blică rezumatul unei conierinţe ținută acolo de d. Pro. 
O. Ghibu. Scopul ei, după cât se pare, e cererea de 
a se confisca averile Statusului catolic din eparhia de 
Alba-lulia. De aceea se caută pretexte. Ba că acordul 
dela Roma din 1932 este rău. Ba că nu trebuia în- 
cheiat concordatul cu Vaticanul în 1927. Ba că a îost 
o greşală şi recunoaşterea bisericei unite ca biserică 
naţională în articolul 22 din Constituţie. Ba că, sub 
regimul unguresc (de unde o mai îi răsărit şi asta ?). 
»capul bisericei catolice era regele şi nu papac<. Şi 
câte altele! Notăm că nu avem textul autentic val con- 
ferinţei d-lui Ghibu. Dacă, însă, rezumatul din chestiune 
e exact în ceea ce priveşte substanţa ei, întrebăm pe 
d-sa, cum rămâne cu ceea ce scria nu aşa de mult 
despre rezerva consecuentă față de Roma ? 

“lată cuvintele d-sale: »Este profund regretabil că, 
din cauza antipatiei pe care veacuri dearândul au tur: 
nat-o în noi contra catolicismului latin, pe deoparte 
Polonezii, Austriecii şi Ungurii, pe de alta protestanții, 
astăzi, în momente istorice atât de mari, conducătorii 
noştri mau încă viziunea clară într'o problemă atât 


“de mare, care acum ar putea îi soluţionată în condi- 


țiile cele mai strălucite. Rezerva consecuentă faţă de 
Roma, într'o vreme în care am reluat legăturile cu 
ortodoxismul grecesc, care secole întregi ne-a fost 
duşman de moarte, şi în care am iniţiat mişcătoare 
legături sufleteşti cu anglicanii şi cu protestanții, ai 
este mai mult decât regretabilă, — ea ne condamnă 
la situaţii păgubitoare şi înlăuntrul ţării, şi în rapor- 
turile acesteia cu restul lumii«. (Vezi Onisifor Ghibu, 
Unitatea religioasă a Românilor, Beiuş, 1931 pag. 33). 


Când spune d-sa adevărul ? (ic). 

Misionarismul 


Rostul existenţei noastre omeneşti prin nimic nu 
se exteriorează mai îrumos şi nu se justifică mai per- 
fect decât: prin conştiinţa, că avem o misiune de în- 
deplinit pe acest pământ. Pilda vie a unei vieţi trăită 
cu aceasta convingere, este realizarea cea mai ma- 
jestoasă la care poate tinde fiinţa zidită după chipul 
şi asemânarea Creatorului. 

Aceste consideraţiuni generale, au. îmbrăcat o 
formă mai exprimată la noi. Intr'adevăr conştiinţa noastră 
națională a izvorit şi s'a bazat pe credinţa în misiu- 
nea noastră mai înaltă ca neam. Toate suferinţele şi 
luptele noastre de pe vremuri au fost suportate şi 
conduse cu aceasta încredere. Simţiam în suiletul nostru 
că, Cel de sus are un scop mai mare cu noi, decât ca 
să ne prăpădim sub jug străin. Intreaga noastră nă- 
dejde într'un viitor mai bun avea ca suporti moral, că 
«dreptatea divină nu ne poate părăsi, căci numaj liber- 
tatea ne lipseşte pentru a se putea împlini cu noi şi 
prin noi voia Domnului. 

Dumnezeu îost-a bun şi îndurător cu noi, mărin- 
-du-ne întru marea sa bunăvoință micile merite şi ier- 
tându-ne în nemărginita sa bunătate marile şi multele 
păcate. lar noi nevrednici şi nerecunoscâtori cum sun- 
tem — mai mult ca oricând — uitatune-am promisiu- 
nile şi părăsitune-am credinţele! După mai puţin ca 
două decenii pentru noi, cari ne închipuiam că vom 
fi misionarii Domnului, chiar cuvântul sună străin, ba 
poate chiar neplăcut. 

Dar noi eram robi numai trupeşte, sufleteşte poate 
mai liberi decât astăzi şi totuşi pretindeam cu insi- 
stenţă ajutor dela Cel de sus şi aşteptam sprijin şi 
scăpare dela semenii noştri mai tari. Dacă ne-am re- 
aminti ce amară ne-a îost robia, atunci am înţelege 
soațiea nenorocită a acelora, cari se zbat în întune- 
recul nepătruns al păgânismului, trăind o vieaţă ani- 
malică fără îndurările bunătăţii dumnezeeşti. 

Noi suntem generaţia hărăzită de a-şi vedea cu 
proprii săi ochii mântuirea ; nici când Român nu va 
mai avea norocul să aibă parte din bucuriile noastre. 
Este bine şi foarte necesar să ne întrebăm, cât mai 
adeseori, că oare cum şi cu ce ne exprimăm noi recu- 
noştința. Vrând şi nevrând obligaţi suntem a admite 
că nu suntem la înălțimea chemării noastre. 

Dacă noi Românii vom medita puţin asupra ace- 
stor probleme în preajma zilei de 20 Octomvrie, atunci 
sunt convins, că nimeni ca noi nu-şi vada seama mai 
clar de rolul şi importanța misionarismului mântuitor 
de oameni şi eliberator de suflete. Dacă noi afât de 
mult ne bucurăm de Unire, da apoi un păgân de în- 
creştinare ! 

Cu un obol dat pentru a-i sprijini în munca lor 
pe aceia care-şi închină viaţa, cu riscul permanent că 
o pierd, propovăduirii lui Dumnezeu, vom plăti o mică 
parte din datoria ce o avem față de Cel care ne a dat 
țara pe veci întregită. Cu o rugăciune spusă pentru 
încreştinarea mai de vreme a celor pierduţi în bezna 
necunoaşterii Creatorului, vom binemerita poate o ju- 
decată mai blândă a fărădelegilor aşa de înmulţite de- 
când am ajuns stăpâni pe soarta noastră. Şi poate că, 
rugăciunile acelora cari se vor întoarce la Domnul, vor 
îi bine primite, ca Atotcârmuitorul a toate să ne păstreze 
scumpa noastră ţară întru vecie, ferindu-o de uneltirile 
duşmane şi neperzindu-o pentru fărădelegile noastre. 

Români, cari atâtea daruri a-ţi primit dela Dum- 
nezeu, căruia tot ce suntem avem a-i mulţumi, gân- 

diţi-vă la cei cari nici să-le ceară nu şfiu. Pe noi nici 
cunoştinţa lui Dumnezeu nu ne poate face buni, şi 
nici călăuziţi de lumina Lui nu suntem capabili să 
găsim calea cea adevărată. Dar ei... 

Gândindu-ne nu se poate să nu ne cutremurăm 
la 20 Octomvrie. Deci să ne rugăm şi să dăm! 


Dr. V. German A 
medic, Preşedintele Agrului eparhial. 


id ee E. 
Către îiraţii Preoți. 

Recomandăm călduros tuturor Cucernicilor Parohi 
Ziua Misionară din 20 Octomvrie. Toţi bunii noştri 
credincioşi trebue să fie mobilizați in aceea zi ca prin 
rugăciunile şi daniile lor să conlucre şi ei la organi- 
zarea misionară ce e pe cale să ia fiinţă şi la noi. 
Ven. Cler va face tot ceea ce-i stă în putinţă ca Ziua 
Misionară din acest an să devină un plebiscit ie dra- 
goste faţă de Christos Răscumpărătorul, care vrea ca 
toţi să se mântuiască, şi de ascultare faţă de Capul Su- 
prem al Bisericii, care vrea ca toţi catolicii din lume 
în acea zi să dea o dovadă adevărată şi concretă de- 
spre Credinţa lor Catolică. 

În realitate nu este catolic acela, care, fie preot 
fie mirean, rămâne nesimțitor faţă de lipsurile urgente 
ale unui miliard de fraţi fără Credinţă şi fără ce Har. 
Dar, ca lucrurile să iasă bine, trebuesc pregătite. Nu 
ajunge să se spună din amvon că: Dumineca viitoare 
va îi Ziua Misionară. Credincioşii trebue. să ajungă 
acea zi ştiind ce este ea, pentru ce a îost rânduită, 
cum se prăznuieşte cu vrednicie. 

Să citească deci Preacucernicii preoţi îrumosul 
apel pentru Ziua Misionară al E. S. Secretarului 
Congregaţiei de Propaganda F ide, şi preşedintele Operei 
pontificale pentru răspândirea Credinţii, pe care-l re- 
producem la locul de frunte al numărului nostru de 
faţă, şi mai ales să-l tălmăcească credincioşilor. 

Trebue să li se vorbească: poporul ascultă bucuros 
când se vorbeşte despre Misiuni; ba chiar doreşte să 
i se vorbească. La Congresul din Breslau în 1900 prin- 
cipele Lowenstein, după ce a constatat lipsa spiritului 
şi a predicării misionare spuse următoarele cuvinte: 

»Vrednici Preoţi, în numele celor 30 milioane de 
păgâni cari mor în fiecare an fără Botez, eu vă rog: 
In mijlocul grijei de sufletele voastre nu vă uitaţi de 
sufletele cari se pierd în ţările păgâne, nu uitaţi că 
fiecare credincios are datoria să conlucre la mântuirea 
acestor suflete, şi nu uitaţi că noi pentru mântuirea 
noastră, nu vom putea face ceva mai bun decât să ne 
îngrijim de mântuirea altora. 

»Slujiţi- vă de amvon, de învăţământul religios, de 
instrucția pregătitoare la Sf. Cuminecare pentru a ne 
învăţa pe noi şi pe fii noştri, cari sunt lipsurile Mi- 
siunilor, şi să treziţi râvna noastră şi spiritul nostru 
de jertfăc. 

Astăzi la o distanţă de 35 de ani aceste cuvinte 
sunt tot atât de actuale, cel puţin pentru noi, cari 
pentru Misiuni încă n'am făcut nimica. 

Câţi dintre noi preoții avem conştiinţa împăcată 
că în cursul anului am vorbit în deajuns despre opera 
misionară a Bisericii printre necredincioşi ? 

De aceea în numărul de față pe care l-am vrea 
închinat în întregime Misiunilor noastre, publicăm un 
bogat material, din care Preacucernicii îraţi preoți vor 
putea afla cele ce au să spună credincioşilor despre 
aceasta . operă misionară, menită să ne fie de îoloş 
mai tare nouă decât misiunilor propriu zise, 

Târnosirea bisericii 
din Dumuslău, 


jud. Sălaj, a făcut-o Excelenţa Sa [. P. S. nostru 
episcop, Valeriu Traian Frențiu, Sâmbătă (28) şi Du- 
minecă (29. 9. a. c.), asistat de părinţii canonici |. 
Georgescu şi L. Tăutu, de protopopul Supurului |. Ol- 
teanu şi parohul local G. Pop, precum şi de diaconii 
V. Barbul şi- G. Stan. Vechiul lăcaş de închinare, mic, 
şubred, întunecos, de mult nu mai răspundea nevoilor 
comunei. Dându-şi seama de aceste nevoi, fruntașii 
localnici au hotărît să vânză o parte din pădurea co- 
munală şi cu ajutorul dat de d. Dr. Mihai! Gurzeu, 
prefectul judeţului, fiu al acestei comune, să construească 
o nouă biserică, în mândru stil românesc. Ajutorul bă- 


nesc al d-lui prefect a fost -foarte bine venit, Fără dal! 


acest ajutor, cine ştie cât s'ar îi amânat ridicarea not: 
lui lăcaş. Acest generos gest de ctitor a ţinut săil 
onoreze E. S$. |. P. S. episcop şi număroşii oaspeţi, 
sosiți anume pentru acest prilej în localitate, nu nu- 
mai din comunele vecine: Maierişte, Doh, Giurtelec, 
Babţa, Zalnoc, Bobota ş. a. ci şi din mari depărtări: 
Şimleul-Silvaniei şi Zalău. Se socoteşte la 4—5000 de 
oameni mulțimea credincioşilor ce a venit în pelerinaj, 
cu prapori şi cu icoane, să cinstească noua biserică. 
Era cu neputinţă să încapă atâta popor în lăuntru. 
Larga terasă dintre şcoală, biserica veche şi nouă pă- 
rea o mare agitată. S'a văzut aceasta atât la obişnuita 
procesiune în jurul nouei biserici, cât şi la cumine- 
care. Număroşii comunicanți — între cari notăm la 
loc de îrunte pe însuşi. piosul ctitor, urmat de bunul 


său prieten, d. Prof. Emil Lobonţiu, deputat si primar: 


al Şimleului Silvaniei etc., etc. — au fost nevoiţi să 
iasă prin altar şi sacristie, pentru a da rând tuturor 
celor ce voiau să primească sfânta împărtăşanie dela 
iubitul lor chiriarh. Şi pentruca toți să aibă prilej de 
a asculta sfânta liturghie, un alt sobor de preoţi a 
adus jertfa Legii Noui din uşa bisericii vechi. Numai 
un microfon mai lipsia ca predica E. S.1I.P. S. epi- 
scop să poată îi auzită de toată suilarea: nu numai 
de cei din lăuntrul nouei biserici, ci şi de cei, cu mult 
mai număroşi, din afară. »Biserica recunoştinții« a spus 
E. S. episcopul că este noua biserică, fiindcă citi- 
torul ei, d. Dr. Gurzeu, din recunoştinţă pentru nenu- 
măratele daruri primite dela bunul Dumnezeu, I-a ri- 
dicat acest lăcaș, vrednic de slava Lui. Fapta acea- 
sta trebue să fie o pildă pentru toţi. Oricine se 
ridică de jos, dintre cei umili şi neajutoraţi, din pătura 
țărănească, precum s'a ridicat D-Sa, e dator să-şi 
aducă aminte de îraţii săi rămaşi în urmă şi să le 
vină în ajutor. Dar clădirea bisericii din piatră, lemn 
şi cărămidă nu ajunge. Fiecare e dator “să ridice în 
sufletul său o biserică vie în cinstea Celui de sus. 
Cum ? Ţinând poruncile dumnezeeşti şi bisericeşti. Aici, 
E. S$. |. P. S. episcop a stăruit asupra nevoii de a da 
bir şi zeciuială ca în timpurile de adevărată credinţă 
creştihească de altă dată. Atunci va înceta criza eco- 
nomică-financiară de care ne plângem mereu. 

Bunii creştini din Dumuslău din o delicată aten- 
țiune pentru îratele lor ajuns în îruntea judeţului, au 
dat nouei biserici hramul sfântului Arhanghel Mihail şi 
pe peretele ei de miazănoapte au fixat o tăbliță de 
marmoră neagră, arătând vrednicia lui de ctitor. Păcat 
că pictura nu e la înălțimea arhitecturei şi mai ales a 
jertielor materiale E pen ea. 

După târnosire, E. S$. [. P. $. episcop a primit 

| numeroase vizite de ale credincioşilor, dându-le sfaturi 


şi binecuvântări. 

Pentru numeroşii oaspeţi s'a servit şi o agrapă 
frăţească. 

O şcoală şi o casă parohială mai trebuesc şi îilia 
Dumuslău va deveni una din cele mai de frunte enorii 
sălăjene. Cu fii distinşi, ca vrednicul lor ctitor de 
astăzi, de bună seamă va deveni. (î9.) 











Misiunile noastre. 
II, 


Creştinarea şi botezarea neamurilor a socotit-o 
Biserica totdeauna un drept şi o datorie.!). Acest puls 
de viață şi de poruncă i-a împins valurile existenţei şi 
îmbrăţişarea mântuitoare, pe toate continentele, în toate 
vremurile. 

Inşişi Apostolii din calea propovăduirii abia că 
s'au abătut odată întrunindu-se în sinodul dela Ieru- 
salim. Încolo şi-a împlinit fiecare din ei mandatul de 
apostolie primit dela Mântuitorul, lăţind hotarele împă- 
răţiei lui Christos pe pământ. lar împărații pământului, 
cu vremea, din ceea ce s'au arătat mai întâiu, prigo- 
nitori ai evangeliei, s'au făcut sprijinitori a slujitorilor 
Bisericii, dela un Constantin până la cei pomeniţi de 
istorie cu titluri de Chrisfianissimus şi Defensor Fidei, 
încrestând la fel în răbojul trecutului nume şi fapte 
nepieritoare pentru opera lor de înaltă binefacere şi 
civilizaţie, ca să privească apoi la pronia milostivă cu 
ochii încrezători în răsplata cerească. Adevărat că n'au 
lipsit cazurile în cari s'au dovedit supra-zeloşi, dar 
aceasta dovedeşte numai convingerea lor, că învăţă- 
tura Dumnezeescului Mântuitor trebue s'o primească 
toate popoarele, tocmai pentrucă e dela Dumnezeu, chiar 
şi fără de învoirea lor. 

În sînul Bisericii administraţia se făcu mâreu cu 
ştirea şi cârmuirea directă a Sfântului Scaun în tot 
ceea ce este apostolie şi propovăduire de mântuire. 

Aşa s'au petrecut lucrurile de-alungul veacurilor 
până la 1622. Intru acest an însă, opera de creşti- 


„nare, capătă un organ special de conducere, care să 


se ocupe de chestiunile misiunilor ce maisînainte erau 
obiectul Consistoarelor papale. 

Papa Grigorie XV institue la 22 Iunie 1622 prin 
constituția apostolică „Inscrufabili divinae“ congrega= 
ţia Cardinalilor numită „Sancta Congregatio de Pro. 
paganda Fide“, rezultatul multor consfătuiri şi stră- 
duinţe, pentru a servi cât se poate mai bine misiuni- 
lor. De aici încolo toate chestiunile referitoare la cre- ' 
ştinarea popoarelor şi la aducerea neamurilor în turma 
unui singur păstor, privesc direct aceasta Congregaţie, 
a cărei menire este propovăduirea credinței în toată 
lumea, în consecință are suprema cârmuire a tuturor 
misiunilor, întru cât este organul oficial al Sfântului 
Scaun în acest scop. Congregafia de Propaganda 
Fide are în subordine mai multe instituţii, iar diferi- 
tele ordine religioase, cari se ocupă cu misiunile în 
țări streine mai deţin o putere limitată în misiunile 
ordinelor lor, 

Congregația dintru început a fost bine dotată din 
partea mai multor binevoitori ai misiunilor, până la 
pierderile suferite în revoluţia îranceză şi în decursul 
veacului. 19. Rezidează şi azi în palatul /Ferrafini din 
piaţa di Spagna, dăruit de prelatul spaniol Vives, iar 
mai apoi, la mijlocul veacului 17, retuşat de Bernini 


1) Vestitorul, N. 2 p. 17, | 

cu 'scopul să găzduească şi Seminarul cu acelaş nume, 
înființat cinci ani în urma Congregaţiei, adică la 1627. 
Aci a stat acest seminar până la 1926. 

Seminarul, zis Collegium Urbanum de Propaganda 
Fide, pentrucă fu întemeiat de Papa Urban VIII, atât 
de merituos în faţa tuturor neamurilor dela răsărit şi 
apus, nu mai puțin înaintea noastră a Românilor, cu 
tot dreptul este menţionat întâiul între instituţiile din 
subordine. A fost înființat pentru formarea preoților 
misionari de mir supuşi direct şi numai Congregaţiei. Dar 
lângă tinerii cu aceasta menire a întreţinut mereu şi cle- 
rici din diferite dieceze şi naţiuni cu destinaţia pentru 
patria lor. Şi aceştia însă sunt îndatoraţi ca din când 
în când să raporteze Congregaţiei despre starea lor. 

Afară de pomenitul Seminar, Congregația mai are 
sub jurisdicţiunea sa 30 de seminare cu destinaţie 
misionară şi câteva asociaţii religioase, sau urdine, tot 
cu destinaţia pentru misiunile streine. Ba avea din 
1926 şi o tipografie poliglotă, care la sfârşitul acelui 
veac trecea ca cea mai celebră, dar la 1910 a fusio- 
nat cu tipografia vaticană. 

Organizaţia Congregaţiei în genere este cea obiş- 
nuită la toate congregaţiile romane, care în lineamente 
generale corespund ministerelor din statele civile. Unul 
din cardinalii cari formează Congregația, îndeplineşte 
funcția de Prefect sau Preşedinte, este asistat de un 
Secretar şi de mai mulţi îuncţionari şi birouri pentru 
rezolvirea cazurilor şi lucrurilor curente. lar chestiu- 
nile mai însemnate se duc în şedinţa ordinară, care 
se ţine săptămânal, sau în cea plenară, care se ţine 
odată în lună, avund totdeauna un raportor. Alte che- 
stiuni sunt supuse Sfântului Părinte, în. audienţele ce 
le are Secretarul sau Cardinalul Prefect. 

Pentru susținerea misiunilor Congregația mai are 
în sub ordine unele opere ca Opera pentru propaga- 
rea credinjei, Opera Sf. Apostol Petru, liniunea 
Misionară a Clerului etc. între care cea mai însemnată 
este cea dintâiu. 

Opera pentru propagarea credinţei are de scop: 
adunarea şi distribuirea mijloacelor necesare întrefi- 
nerii misiunilor. Aceasta a îost întemeiată chiar la două 
veacuri în urma congregaţiei, adică la 3 Mai 1822 de 
către Vicfor de Verna în Lion. Deşi a fost întemeiată 
în Lion, avea deja dela început un caracter general de 
a ajuta toate misiunile fără deosebire de neam şi ţară. 
Şi a desfăşurat de fapt 0 activitate frumoasă un veac 
întreg, până la 1922 când primi caracterul oficial de 
organ oficial al Sfântului Scaun pentru adunarea şi 
distribuirea ofrandelor şi mijloacelor necesare tuturor 
misiunilor Bisericii catolice. Este aşezată tot în palatul 
Congregaţiei în Roma, şi secretarul Congregaţiei este 
preşedintele operei acesteia. 

Dacă prin acest organ Congregația de Propaganda 
şi Biserica Romei cere dela noi Românii o mică danie 
în ziua de 20 Oct., nu cere cât a dat acestui neam 
românesc, ba nu cere doar nici interesele după cât a 
cheltuit şi cheltueşte şi azi în favorul culturii şi civi- 
lizaţiei adevărate a acestui neam. G. Ss. 


Aviz. 

Cu bucurie anunțăm abonaților şi cititorilor no- 
ştrii, apariţia în româneşte a unei preţioase opere 
a Si. Altons de Liguori: „ceasuri de închinare“ 
vizite eucharistice şi mariane pe fiecare zi din lună,. 
tradusă de Păr. Francisc Hubic. Preţul 20 Lei. Se poate 
procura şi la Societatea »Si loan Gură de Aur« Oradea, 
Parcul Şteian cel Mare Nr. 8 


Tipografia Românească, Oradea. 

CRONICI 


— O distincţie. Aflăm cu bucurie că D-l Dr. 
Aristotel Banciu, conferenţiar la Facultatea. de medi. 
cină a Universităţii, preşedintele secţiei Bucureşti a 
Agrului etc., a primit onorifica învitaţie de a face o 
comunicare de specialitate la Congresul dermatologic 
internaţional din Buda-Pesta, ţinut în cursul lunii Sep- 
temvrie a. c. Cinstea făcută preşedintelui celei mai 
active şi importante secţii a Agru-lui se resirânge asu- 
pra organizaţiei întregi. De aceea când îi prezentăm 
viile noastre felicitări pentru binemeritata -distincţie, 
ne permitem a exprima şi din partea noastră dorinţa 
ca îrumoasa serie de conferinţe organizată de D-sa la 
Fundaţia Universitară Regele Carol |. privitor la rolul 
Biserici: unite în viața neamului, să vadă cât mai cu- 
rând lumina tiparului, devenind un bun comun al îii- 
lor acestei Biserici. 





— Din Roma. L'Osservatore Romano, aduce şti» 
rea că Sî. Părinte a primit în audienţă privată pe Mons. 
Angelo Dell' Acqua, Rectorul Colegiului Românesc 
din Roma »Papa Pius XI.«, ce se va deschide în 
toamna acestui an. 


— Câteva cifre. Ziarul austriac »Schonere Zu: 
kunît«, pe urmele statisticei publicată de «Unione Mis- 
sionaria del clero in ltalia«, ne dă căteva cifre cu 
privire la situaţia actuală a misiunilor catolice din lume : 

«Există un total de 36.000 de misionari şi 160.000 
de ajutoare indigene. Numărul celor convertiți atinge. 
media anuală de 400.000. Sporul normal al catolicilor 
prin naşteri, de 3—5 milioane la an. Uganda este 
aceea care, în proporție, ne dă cel mai mare număr 
de convertiți: 26.000 de botezați în 1933. In toate re- 
giunile Africei cari nu sunt locuite de mohamedani se 
află misionari, câta vreme în următoarele ţări li-este 
interzisă întrarea: Aighanistan, Thibet, Arabia, Buthan, 
Nepal, Mongolia orientală şi Uniunea Republicelor So- 
cialiste Sovietice. 

« Dintre toate ţările europene, Franţa trimite cel 
mai mare număr de misionari, 9000 în total, dintre 
cari 3363 preoţi, 4370 Surori 2052 Fraţi laici. Germa- 
nia ocupă al doilea loc cu 5136-de misionari, |talia vine 
în loculal treielea cu 4013. Un fapt vrednic de remar- 
cat este, că Olanda unde catolicii nu ating nici cifra 
de 3 milioane, dă Bisericii 3211 misionari, câtă vreme 
Spania catolică nu are decât 1626. 


— Serbare la Vârșolţ. In ziua de 15 Sept. 
credincioşii parohiei Vârsolţi, jud. Sălaj, din protopo- 
piatul Zălau, au avut parte de o îrumoasă sărbătoare. 
Un număr Îrumos, 90 dintre ei, într'o parohie care 
abia numără câteva sute de suflete, după instrucția 
şi cunoştinele câştigate în timpul obişnuit de candi- 
datură, s'au înscris în Societatea sf. Înimi şi Apostola:- 
tul rugăciunii. Primirea solemnă a săvârşit-o păr. Dr. 
G. Stan, prof. de teol. din Oradea, asistat de păr. 
Liviu Trufaşiu şi Păr. Nicolae Costea din Recea, con- 
form rânduelii stabilite, la sfârşitul si, Liturghii, după 
care a urmat cuvântarea cu îndemnurile, şi urările 
ocazionale. Credincioşii din parohia vecină Recea, în 
frunte cu păstorul lor lor, au ţinut să ia parte în 
număr mare la bucuria sufletească a vecinilor lor, 
aşişderea mărturisindu-se şi împărtăşindu-se cu Trupul 
şi Sângele Domnului. 

